Document ID: /roh_data/filtered/fineweb-2-filterrobots_roh.jsonl.gz/72452

En emprima liga ha il Club da hockey Partenz Signuradi gudagnà il gieu da quartfinal dals playoffs ordaifer cunter ils Red Lions da Reinach cun 2:1 suenter prolungaziun. Els èn uschia davant en la seria da best of five cun 2:0 e pon uschia cun ina ulteriura victoria decider la seria cunter ils Red Lions da Reinach per sai. Il proxim gieu è la sonda.
Tabella hockey 1. liga
En segunda liga cuntanscha Lai Valbella ils quartfinals. Ils Grischuns han gudagnà il terz gieu da l'otgavelfinal cunter l'EV Zug cleramain cun 6:1. A Zug han ils Grischuns dominà davent da l'entschatta e terminà il gieu cun ina seria da trais gols en las ultimas nov minutas. Uschia va la seria d'otgavelfinals a fin a favur da Lai Valbella cun 2:1. En ils quartfinals frunta Lai Valbella sin EV Dielsdorf-Niederhasli en ina seria da best of five.